EkBass/fiwiki-20250220-pages-articles huggingface dataset:
Brian Jacques

Brian Jacques (15. kesäkuuta 1939 Liverpool, Englanti – 5. helmikuuta 2011 Liverpool, Englanti)Kirjasampo Viitattu 5.9.2024. oli brittiläinen fantasiakirjailija. Hänen perheensä sukujuuret ovat Irlannissa. Lapsena hän kävi St John’s School -nimistä koulua. Kouluaikanaan hänen lempiaineensa oli kirjoittaminen, jossa Jacques oli jopa niin taitava, ettei hänen aina uskottu kirjoittavan itse kouluaineitaan. Lopetettuaan koulunsa 15-vuotiaana Jacques lähti merille. Sittemmin hän palasi Liverpooliin, missä hän oli töissä muun muassa palomiehenä, satamatyöläisenä, rekan ja linja-auton kuljettajana, postimestarina sekä stand-up-koomikkona. Jacques soitti 1960-luvulla myös yhtyeessä The Liverpool Fishermen, jonka hän perusti veljiensä Tonyn ja Jimmyn kanssa. Kirjailijanuransa Jacques aloitti kirjoittamalla näytelmiä, joista kolme on esitetty Everyman Theatressa. Jacquesilla oli vaimonsa Sandran kanssa kaksi aikuista poikaa Paul ja Sean. Hänen tunnetuin kirjasarjansa on kaksikymmentäkaksiosainen fantasiakirjasarja Redwallin taru. Alun perin Jacques kirjoitti ensimmäisen osan Liverpoolin sokeiden koulun oppilaille. Hänen entinen opettajansa sai kirjoituksen käsiinsä ja näytti sitä Jacquesin tietämättä kustantajalle. Tuloksena syntyi viiden Redwallin taru -romaanin kustannussopimus. Erittäin suositusta sarjasta on tehty ooppera, radiokuunnelma sekä televisio-ohjelma. Jacques kuoli helmikuussa 2011 sydänkohtaukseen. == Redwallin taru -sarja suomeksi == #Soturi Matiaksen miekka (1986) #Sammalkukkametsän sota (1988) #Mattimeo (1989) #Mariel, taistelija (1991) #Salamandastronin aarre (1992) #Urhea Martin (1993) #Kellonvalaja (1994) #Pahan jälkeläinen (1995) #Jalokivien jäljillä (1996) #Jänisten kaukopartio (1997) == Lentävä hollantilainen -sarja suomeksi == #Haaksirikkoiset (2001) #Enkelin käsky (2003) == Lähteet == == Kirjallisuutta == * Jukka Halme: ”Brian Jacques ja Redwallin lumo”. Legolas 2/1998. == Aiheesta muualla == * Redwall abbey: The Official Redwall Web Site * Risingshadow-sivusto Luokka:Englantilaiset fantasiakirjailijat Luokka:Vuonna 1939 syntyneet Luokka:Vuonna 2011 kuolleet
Triodion

Triodion on ortodoksisissa kirkoissa käytössäoleva kirja, jossa ovat pääsiäistä edeltävän ns. suuren paaston jumalanpalvelustekstit. Ensimmäinen Triodion nykyisessä muodossaan julkaistiin Venetsiassa vuonna 1522. == Katso myös == * Minea * Pentekostarion * Typikon == Aiheesta muualla == * Triodion / Ortodoksi.net Luokka:Liturgiset tekstit (ortodoksit) Luokka:Ortodoksisen kirkon käytännöt
Vina

thumb|Vinan soittaja. Vina eli veena (sanskr. वीणा, vīṇā) on intialaisessa musiikissa käytettävä kielisoitin. Siitä on useita eri variaatioita, joista yleisimmässä on 24 otenauhaa ja seitsemän kieltä. Kielistä neljällä soitetaan melodiaa ja kolmella lähinnä säestetään. == Vinan soittajia == * Sundaram Balachander * Veena Dhanammal == Lähteet == Luokka:Sormintasoittimet Luokka:Intialaiset soittimet
Vismuttihohde

Vismuttihohde eli vismutiniitti on vismuttisulfidista (Bi2S3) koostuva mineraali. Kidejärjestelmältään se on ortorombinen. Kiteet ovat yleensä joko pylväsmäisiä tai neulasmaisia. Vismuttihohteen väri on valkeasta lyijynharmaaseen, hapettunut pinta on kirjava. Viiru on harmaa ja sillä on metallikiilto. Kovuus on 2–2,5 Mohsin asteikollahttp://rruff.info/doclib/hom/bismuthinite.pdf Viitattu 1.2.2016. ja ominaispaino on 6,4–7,1 g/cm3. Vismuttihohde on tärkeä vismuttimalmimineraali. Vismuttihohde esiintyy hydrotermisessä ympäristössä. Sitä esiintyy muun muassa Boliviasta ja Ruotsista. == Lähteet == == Aiheesta muualla == * Mindat: Bismuthinite * Webmineral: Bismuthinite Mineral Data Luokka:Malmimineraalit Luokka:Sulfidimineraalit Luokka:Vismuttiyhdisteet
Rauhanen

Rauhanen on solu tai soluryhmä, joka erittää aineita elimistöön. Rauhanen syntyy siten, että epiteelin pinnalle muodostuu aluksi erikoistuneiden solujen muodostama paksuuntuma, joka myöhemmin alkaa työntyä epiteelikudoksen sisään. Yhteydestä pintaan muodostuu rauhastiehyt, jolloin kyseessä on avorauhanen eli eksokriininen rauhanen. Avorauhanen tyhjentää eritteensä epiteelin pinnalle. Jos yhteys pintaepiteeleihin ei säily, on kyseessä endokriininen rauhanen eli umpirauhanen (myös sisäeritysrauhanen), jonka eritteet siirtyvät suoraan soluja ympäröivään kudosnesteeseen tai kulkevat sidekudoksen kautta verenkiertoon. Rauhasepiteelissä ei ole verisuonia, vaan rauhaset saavat muiden epiteelikudosten tapaan ravintonsa viereisestä sidekudoksesta, jonka kautta myös kuona-aineet poistuvat.
Luettelo kiinalaisista soittimista

Tämä on luettelo soittimista, joita käytetään lähinnä kiinalaisessa musiikissa. *banhu *chi (soitin) *cizhonghu *dahu *diyingehu *erhu *gaohu *konghou *gehu *gudi *guqin *guzheng *huqin *jiaoweiqin *jinghu *leiqin *liuqin *matouqin *pipa *qinqin *ruan *sanxian *se *suona *xun *yangqin *yazheng *yehu *yueqin *zhonghu *zhu *zhuihu Luokka:Kiinan musiikki Kiinalaisista soittimista
Max Méreaux

Max Méreaux (s. 13. lokakuuta 1946 Saint-Omer) on ranskalainen klassisen musiikin säveltäjä. Hän opiskeli musiikkia Pariisin konservatoriossa. ==Sävellyksiä== * Sonatinen für Gitarre und Klavier. * Sonate für Klarinette, Violoncello und Klavier. * Suite für zehn Soloinstrumente. * Pentacle für Orchester. * Alturas de Macchu Picchu für Bariton und Orchester. * Das "Konzert für Violine und elf Saiteninstrumente" wurde 1981 bei dem renommierten "Concours International de Composition VALENTINO BUCCHI de Rome" ausgezeichnet. * Das "Konzert für Violone und zwölf Saiteninstrumente" ist Tibor Varga und seinem Kammerorchester in Detmold gewidmet. == Aiheesta muualla == *http://catalogue.bnf.fr *http://www.di-arezzo.com *http://www.editions-combre.com *http://www.lafitan.com *http://www.armiane.fr *http://www.editions-delatour.com *http://www.musimem.com/mereaux.htm Luokka:Ranskalaiset säveltäjät Luokka:Vuonna 1946 syntyneet Luokka:Elävät henkilöt
Vuorisuola

Vuorisuola (NaCl) eli haliitti, joskus myös kivisuola, on geologinen aines, jonka nimitys viittaa sekä mineraaliin että sen muodostamaan kivilajiin. Vuorisuolaa lisätään yleisesti elintarvikkeisiin ja ruokiin, joissa se parantaa säilyvyyttä ja toimii natriumin lähteenä. Sitä käytetään myös kemianteollisuudessa. Vuorisuolan kiderakenne on kuutiollinen.Geologia.fi: Haliitti eli vuorisuola Viitattu 27.7.2013. Kiteet ovat joko kuutiomaisia tai rakeista massaa. Vuorisuola on väriltään valkoinen, harmaa tai väritön, joskus myös kellertävä, punertava tai sinertävä. Viiru on valkoinen. Kiilto on rasvamainen tai lasimainen. Vuorisuola on yleensä läpinäkyvä tai läpikuultava. Vuorisuolan kovuus on 2 Mohsin asteikolla ja ominaispaino on 2,1−2,2 g/cm3. Vuorisuola maistuu suolaiselta ja liukenee veteen. Vuorisuolaa esiintyy ainoastaan sedimenttisissä kivissä. Sitä esiintyy suolakerrostumissa esimerkiksi kipsin seuralaisena. Esiintymiä on muun muassa Saksassa, Itävallassa, Yhdysvalloissa ja Italiassa. Suomessa vuorisuola on yleinen kvartsin fluidisulkeumissa. == Kiderakenne == Vuorisuolalla on mineralogian historian kannalta huomattava merkitys, sillä se oli ensimmäinen mineraali, jonka atomitason kiderakenne saatiin selville. Englantilaiset fyysikot Sir William Henry Bragg ja Sir William Lawrence Bragg selvittivät sen röntgendiffraktiolla vuonna 1913 aloittaen siten röntgenkristallografian aikakauden. == Lähteet == == Aiheesta muualla == * Mindat: Halite * Webmineral: Halite Mineral Data Luokka:Halogenidimineraalit Luokka:Seulonnan keskeiset artikkelit
Volkswagen Schwimmwagen

VW-Schwimmwagen (Kfz.1/20, l.schwf.Pkw.Typ K2s, Porsche Typ 128 ja Typ 166) on amfibinen ajoneuvo, jota Saksan sotavoimat käyttivät toisen maailmansodan aikana. Se perustui teknisesti myöhemmin Volkswagen Kuplana tunnetun KdF-Wagen Typ 1:n pohjalta suunniteltuun Kübelwageniin. Schwimmwagenia valmistettiin Volkswagen-tehtaalla Wolfsburgissa, mutta Ambi Budd valmisti sen rungot Berliinissä. Porschen ensimmäinen autojen runkojensuunnittelija Erwin Komenda suunnitteli auton rungon. Komenda patentoi ideansa uivasta autosta Deutsches Patent- und Markenamtissa. Auton pohja oli kellumista varten ammeen muotoinen. Potkuri taitettiin takaa alas ja yhdistettiin kampiakseliin. Vedessä Schwimmwagwnia ohjattiin etupyörillä. Ohjaus ei ollut kovin tehokas, mutta se toimi. Kaikki Schwimmwagenit olivat nelivetoisia, myös aikaisempi Type 128, joka perustui täysimittaiseen Kübelwagenin runkoon. Massatuotantomallilla (Type 166) oli kahden metrin akseliväli. Schwimmwageneja valmistettiin vuosina 1941–1944 arviolta noin 15 000 kappaletta. Schwimmwagen on saksaa, ja se tarkoittaa ”uintiautoa/uivaa autoa”. == Tekniset tiedot == *Pituus: 3,83 m *Leveys: 1,48 m *Paino tyhjänä: 910 kg *Kantavuus: 435 kg *Korkeus katon kanssa: 1,62 m *Moottorin tilavuus: 1 131 cm³ *Vaihteet: 4 + 1 *Huippunopeus: 80 km/h tiellä, 10 km/h vedessä *Kääntösäde: 9 m tiellä, 15 m vedessä *Polttoaineen keskikulutus / 100 km: 9 litraa == Lähteet == == Aiheesta muualla == * Schwimmwagen Luokka:Sotilasajoneuvot Schwimmwagen Luokka:Toisen maailmansodan sotilaskalusto Luokka:Heerin kalusto
Living Loud

Living Loud oli englantilaisten heavymuusikoiden levytysprojekti, jossa soittivat Uriah Heepin entinen rumpali Lee Kerslake ja yhtyeen entinen basisti Bob Daisley, nykyään Deep Purplessa vaikuttavat kitaristi Steve Morse sekä kosketinsoittaja Don Airey. Laulajana toimi muun muassa Cold Chisel ja INXS kokoonpanoissa ollut Jimmy Barnes.http://www.livingloud.com.au/ Yhtye äänitti vuonna 2004 ilmestyneelle debyyttialbumilleen paljon materiaalia Ozzy Osbournen kahdelta ensimmäiseltä studioalbumilta Blizzard of Ozzilta ja Diary of a Madmanilta, joille Bob Daisley ja Lee Kerslake kirjoittivat Osbournen ja Randy Rhoadsin kanssa aikanaan paljon materiaalia. Tähän ovat päällimmäisenä syynä olleet Osbournen ja Daisley/Kerslake -kaksikon väliset riidat, jotka koskivat nimenomaan Osbournen kahden ensimmäisen studioalbumin rojalteja. Daisley ja Kerslake eivät mielestään ole saaneet niitä oikeutetusti. == Kokoonpano == * Jimmy Barnes: Laulu * Don Airey: Koskettimet * Bob Daisley: Basso * Lee Kerslake: Rummut * Steve Morse: Kitara == Julkaisut == * Living Loud (2004) * Live in Sydney 2004 (2005, 2CD/DVD) == Lähteet == Luokka:Brittiläiset metalliyhtyeet
Living Loud (albumi)

Living Loud on samannimisen englantilaisen heavy metal -yhtyeen 25. huhtikuuta 2004 julkaistu esikoisalbumi. == Kappaleet == # # # # # # # # # # # == Kokoonpano == * Jimmy Barnes – laulu * Don Airey – koskettimet * Lee Kerslake – rummut * Bob Daisley – basso * Steve Morse – kitara == Aiheesta muualla == * Living Loud discogs.com -sivustolla Luokka:Vuoden 2004 esikoisalbumit Luokka:Brittiläiset hard rock -albumit
Peke Huuhtanen

Ilmari ”Peke” Huuhtanen (s. 13. maaliskuuta 1981 Helsinki) on suomalainen entinen jalkapalloilija. Hänen pelipaikkansa oli hyökkääjä. Huuhtanen aloitti jalkapallouransa 10-vuotiaana Puistolan Urheilijoiden riveissä. Hän pelasi PuiU:ssa B-junioriksi asti, kunnes lähti vaihto-oppilaaksi Ranskaan, Bergeraciin, jossa hän edusti paikallista juniorijoukkuetta. Suomeen Huuhtanen palasi vuodeksi 1999 Malmin Palloseuran A-junioreihin. Ensimmäiset aikuisten ottelunsa hän pääsi pelaamaan Riihimäen Palloseuran riveissä Ykkösessä. Yhden RiPS-kauden jälkeen Huuhtanen palasi jälleen pääkaupunkiseudulle, FC Jokereiden organisaatioon. Ykkösjoukkueen lisäksi hän edusti "farmiseura" Jokruja. Huuhtanen oli mukana nostamassa Jokereita liigaan, ja ensimmäisellä Veikkausliiga-kaudellaan hän teki 6 maalia. Jokereiden lopetettua jalkapallotoiminnan seuran hankkinut Helsingin Jalkapalloklubi ilmoitti, että Huuhtanen saa hakea peliaikaa muualta. Hän siirtyi FC Hämeenlinnaan, ja sieltä myöhemmin FC Honkaan. Hongassa Huuhtanen oli mukana jo toisessa liiganousussaan. Yhteensä Huuhtanen pelasi Veikkausliigassa 82 ottelua, tehden 14 maalia. Kaudelle 2008 Huuhtanen siirtyi Kakkosessa pelanneen PK Keski- Uusimaan riveihin, jonka kanssa hän sijoittui A-lohkon maalipörssin kolmanneksi. Seuraavaksi kaudeksi hän siirtyi pelaamaan Ykkösen PK-35 Vantaaseen. Hän palasi pelikentille vielä kaudeksi 2012 edustamaan PKKU:a Kolmosessa. Kaudella 2018 Huuhtanen pelasi Kolmosta PuiU:n riveissä.Peke Huuhtanen Palloliiton sivuilla ==Lähteet== ==Aiheesta muualla== *Pelaajakortti Veikkausliigan sivuilla Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt
Juhana IV (Portugali)

Juhana IV (; 19. maaliskuuta 1603 Vila Viçosa, Portugali – 6. marraskuuta 1656 Lissabon) oli Portugalin kuningas vuodesta 1640 kuolemaansa asti. == Suku == Juhanan vanhemmat olivat, Bragançan 7. herttua Teodósio II (1568–1630) ja espanjalainen Ana de Velasco y Téllez-Girón (1585–1607), joka oli Fríasin herttuan Juan Fernández de Velascon ja Maria Tellez-Gironin tytär. Juhanan äiti kuoli Vila Viçosassa 22-vuotiaana Juhanan ollessa kolmivuotias. Juhanalla oli kaksi veljeä, Vila do Conden herra Edward Bragançalainen ja Alexander Bragançalainen sekä nelivuotiaana kuollut sisko Katariina. == Kuningas == Juhana oli vuodesta 1630 Bragançan herttua seuraten mielenvikaisena kuollutta isäänsä. Hänet valittiin kuninkaaksi Portugalin itsenäistyttyä Espanjasta vuonna 1640. Tämä johti kuitenkin Portugalin restauraatiosotaan Espanjaa vastaan, ja Espanja tunnusti Portugalin itsenäisyyden vasta Lissabonin rauhassa vuonna 1668. Juhana IV:stä alkanut Bragançan dynastia hallitsi Portugalia vuoteen 1853 asti. Juhana IV keräsi valtakaudellaan suuren kirjaston, joka kuitenkin tuhoutui Lissabonin maanjäristyksessä vuonna 1755. Juhana IV oli taiteiden suosija ja hän myös sävelsi itse kirkkomusiikkia. Hänen sävellyksiinsä kuuluvat Palestrinan puolustaminen ja Modernin musiikin puolustus ,jotka on julkaistu Lissabonissa 1649. == Perintö == Kun Juhana IV kuoli vuonna 1640, valtaan nousi hänen alaikäinen, kolmivuotias poikansa Alfonso VI. Vuoteen 1662 asti sijaishallitsijana oli leskikuningatar Luisa Maria. Alfonson syrjäytti jo vuonna 1668 hänen nuorempi veljensä Pietari II, joka aluksi toimi sijaishallitsijana. Tytär Katariina de Bragança meni vuonna 1662 naimisiin Englannin kuninkaan Kaarle II:n kanssa ja Bombay (Mumbai) Intiassa annettiin myötäjäisinä englantilaisille. == Avioliitto ja lapset == Juhana nai vuonna 1633 espanjalaissyntyinen Luisa María Francisca de Guzmán y Sandovalin (1613–1666), joka Medina-Sidonian herttuan Manuel Pérez de Guzmán y Silvan ja Juana Lorenza Gomez de Sandoval y de la Cerdan tytär. Juhanalle ja Luisalle syntyi kahdeksan lasta, joista kaksi kuoli jo pieninä: * infante, kruununprinssi Teodósio, Brasilian prinssi ja Bragançan herttua (1634–1653), kuoli naimattomana 19-vuotiaana todennäköisesti tuberkuloosiin * Ana, Bragançan herttuatar (k. 1635), syntyi kuolleena * infanta, kruununprinsessa Johanna (Juana) Beiran ruhtinatar (1635–1653), kuoli naimattomana 18-vuotiaana * infanta, kruununprinsessa Katariina de Bragança (1638–1705), Englannin kuninkaan Kaarle II:n puoliso. * Manuel, Bragançan herttua (k. 1640), syntyi kuolleena * Alfonso VI (1643–1683), Portugalin kuningas 1640–1683, syrjäytettiin todellisesta vallasta vuonna 1668 * Pietari II (1648–1706), Portugalin kuningas vuosina 1683–1706, sitä ennen sijaishallitsija vuodesta 1668 Lisäksi Juhanalla oli yksi avioton tytär, Maria de Bragança (1644–1693). Luokka:Portugalin kuninkaat Luokka:Portugalilaiset säveltäjät Luokka:Barokkisäveltäjät Luokka:Vuonna 1603 syntyneet Luokka:Vuonna 1656 kuolleet
Pikku Kananen

Pikku Kananen () on vuonna 2005 ensi-iltansa saanut Walt Disney Picturesin tietokoneanimaatioelokuva. Elokuva on Walt Disney Animation Studiosin 46. animaatioelokuva. == Juoni == Pikku Kananen saa koko Tammelan kaupungin paniikin valtaan, kun hän varoittaa taivaan putoamisesta. Kaikki kuitenkin uskovat, että hänen päähänsä putosi vain tammenterho. Näin Pikku Kananen saa itselleen hullun maineen. Vuoden kuluttua Pikku Kanasen toilailuista on tehty elokuva. Aiheuttamalla koulussa palohälytyksen Pikku Kanasen maine vain huononee. Hän ilmoittautuu pesäpallojoukkueeseen saadakseen mainetta pesistähtenä kuten isänsä. Aluksi kaikkien suosikki on Ringa Repo, joka ei oikein pidä Pikku Kanasesta. Mestaruusottelussa Pikku Kanasen lyönti kuitenkin ratkaisee. Kaikki näyttää olevan hyvin, kunnes Pikku Kanasen huoneeseen putoaa jälleen "pala taivasta". Pian ilmenee, että se onkin pala ufoalusta. Kun ufot pakenevat ilman, että kukaan näkee niitä, Pikku Kananen saa jälleen hullun maineen. Pian ufot palaavat hakemaan maahan jättämäänsä vauvaa. Pikku Kananen onnistuu isänsä kanssa palauttaa ufovauva vanhemmilleen. Taas vuoden kuluttua ilmestyy uusi Hollywood-elokuva, jossa Pikku Kananen kuvataan suureksi sankariksi. == Äänirooleissa == === Päärooleissa === Alkuperäinen ääninäyttelijä Suomalainen ääninäyttelijä Rooli Zach Braff Antti L. J. Pääkkönen Pikku Kananen Joan Cusack Hanna Kaila Sini Sorsa Dan Molina Dan Molina (ei dubattu) Kala Kuivamaa Steve Zahn Tuomas Uusitalo Possu Ponneton Garry Marshall Pekka Laiho Kukko Kieku Amy Sedaris Nina Tapio Ringa Repo Don Knotts Seppo Mäki Tolkku Kalkkuna Fred Willard Mikko Kivinen Mauri Tähtinen Catherine O’Hara Miitta Sorvali Tiina Tähtinen Patrick Stewart Tapani Perttu herra Puolivilla Wallace Shawn Seppo Kolehmainen rehtori Noutaja Adam West Santeri Kinnunen Ässä (leffa-Kananen) Harry Shearer Antero Mertaranta selostaja ===Sivuäänet=== Alkuperäinen ääninäyttelijä Suomalainen ääninäyttelijä Brad Abrell Arttu Harkki Tom Amundsen Kimmo Vehviläinen Julianne Buescher Sari Seppälä Terri Douglas Kati Hyttinen Steve Bencich Petri Hanttu Greg Berg Kari Tamminen David Cowgill Martti Mäkelä Chris Edgerly Heikki Sankari Amanda Fein Ulla Renko Caitlin Fein Aurora Sankari Pat Fraley Jon-Jon Geitel Brittney Lee Harvey Taru Tikkanen Eddie Frierson Mikko Kuorikoski Jackie Gonneau Pertti Koivula Mandy Kaplan Carla Rindell Anne Lockhart Minna Tasanto Nathan Kress Aapo Pennanen Archie Hahn Antti Pääkkönen Jason Harris Pasi Ruohonen Mona Marshall Ella Keranto Connor Matheus Sasu Moilanen Rene Mujica Nina Tamminen Scott Menville Markus Bäckman == Lähteet == == Aiheesta muualla == *The Official Chicken Little Website *The Big Cartoon DataBase entry for Chicken Little *Chicken Little DVD Review/Article at UltimateDisney.com *Chicken Little @ the SoundtrackINFO project *Chicken Little Info – presented by chickenlittle-movie *Chicken Little (2005) – presented by MovieWeb Luokka:Disneyn animaatioelokuvat Luokka:Vuoden 2005 yhdysvaltalaiset elokuvat Luokka:Elokuvat linnuista Luokka:Mark Dindalin ohjaamat elokuvat Luokka:3D-elokuvat
Badding Rockers

Badding Rockers oli 1980- ja 1990-lukujen vaihteessa vaikuttanut suomalainen rock-yhtye, joka soitti pääasiassa omaa tuotantoaan ja myös Rauli "Badding" Somerjoen kappaleita cover-versioina. Yhtyeen keulahahmona toimi laulaja/lauluntekijä-basisti Marko Haavisto, joka on myöhemmin tullut tunnetuksi muun muassa yhtyeistä Kulkukoirat ja Poutahaukat. == Jäsenet== ===Kolmas vuoro -levyllä=== * Marko Haavisto – basso ja lauluFono.fi Äänitteen tiedot. * Ismo Leponiemi (kitara, harmonikka) * Jari Mattila (kitara) * Marko Haapalainen (rummut) * Mikko Saira (sähköurut) ===Rauhaton sydän -levyllä=== * Marko Haavisto – basso ja lauluFono.fi Äänitteen tiedot. * Mika Rokka – kitara * Ville Uljas – kitara * Kuja Salmi – rummut == Julkaisut == * Rock 'n' roll keijukainen (1987) * Rauhaton sydän (1989) * Kolmas vuoro (1993) * Rock'n'Roll ja kiitos hei (2022) == Lähteet == * Marko Haaviston sivustot Luokka:Suomalaiset rockyhtyeet
Luis de Milán

Luis de Milán (noin 1500 Valencia – 1561 Valencia) oli espanjalainen säveltäjä ja vihuelisti. Hän julkaisi ensimmäiset sävellyksensä vuonna 1536 kirjassa El maestro. == Levytyksiä == *Christopher Wilson - Milán, Narvaez: Music for vihuela (Naxos) Luokka:Espanjalaiset säveltäjät Luokka:Renessanssisäveltäjät Luokka:1500-vuosikymmenellä syntyneet Luokka:Vuonna 1561 kuolleet
Luys de Narváez

Luys de Narváez oli 1500-luvulla elänyt espanjalainen säveltäjä ja vihuelisti. Hän syntyi Granadassa, mutta tarkkaa syntymäaikaa ei ole tiedossa. Luys de Narváez julkaisi ensimmäiset sävellyksensä vihuelalle Valladolidissa vuonna 1538. Vuosina 1539 ja 1543 hän julkaisi myös kaksi kirjaa motetteja. Narváez kuoli vuonna 1555 tai myöhemmin. == Levytyksiä == *Christopher Wilson — Milán, Narváez: Music for Vihuela (Naxos) == Aiheesta muualla == *Narváez , Luokka:Espanjalaiset säveltäjät Luokka:Renessanssisäveltäjät
Pahvi

Pahvi on vähintään 250 g/m2 painavaa paksua kartonkia. Pahvi-nimitystä käytetään puhekielessä yleensä ulkopakkauskartongeista tai ulkopakkauskartongin ja aallotuskartongin muodostamasta puolivalmisteesta, ei kartonkikerrosten väliin jäävästä aallotuspahvista. Esimerkiksi vähittäiskaupassa käytettävissä pahvilaatikoissa on pinnassa ja sisällä pintapakkauskartonkia ja niiden väliin liimattu aaltoileva kerros on ominaisuuksiltaan vaatimattomampaa aallotuskartonkia, mikä antaa pahvilaatikolle edullisesti sen pakkaustarkoituksiin tarviseman lujuuden. Pahvia valmistetaan monikerroksisten kartonkien tapaan ajamalla 2-4 paperirataa yhteen. == Erilaiset pahvit == Pahveja eli ulkopakkauskartonkeja on periaatteessa kahta eri tyyppiä: kraftlainerista (englanniksi kraftliner; suomen puhekielellä "voimapaperi") tai testlainerista (englanniksi testliner) tehtyjä. Laineria käytetään pahvin ulkopinnoilla, minkä vuoksi siltä vaaditaan kirjapaino-ominaisuuksia merkitöjen ja logojen painamista varten. Jos pahvi on niin kutsuttua aaltopahvia, ajetaan pahvin keskikerrokseksi useimmiten flutingia eli aallotettua uusiomassaa aallotuspahviksi. Valkoisten pahvien pintaan on ajettu ohutta normaalia päällystettyä paperia. == Lainerityypit == Lainerityypeistä kraft on hyvin kestävää ja neitseellisestä kuidusta (ei uusiomassaa) valmistettua kovat lujuusarvot saavuttavaa paperia jota käytetään myös säkkipaperissa. Kraftlaineri on valkaisematonta mekaanista ja sellumassaa sekoittamalla tehtyä paperia. Testlaineri eroaa kraftista siinä että siinä on pääasiassa käytetty uusiomassaa, jonka sekaan on saatettu käyttää hieman neitseellistä kuitua. Testlaineri ei omaa kovinkaan hyviä lujuusarvoja, joten se ei sovi vaativiin käyttötarkoituksiin, mutta on halvempaa kuin kraftlaineri. == Pahvien käyttö == Pahveja käytetään pääasiassa suurten pakkausten pakkaamiseen. Pahvit ovat pakkaamiseen hyviä edullisuutensa ja käytön jälkeisen hävittämisen tai kierrätyksen vuoksi. Pahvin ja muiden materiaalien yhdistelmät esimerkiksi muovilaminointi tai -vuoraus, mahdollistavat tuotteen säilyvyyden ja suojan myös kosteissa tai muutoin vaikeissa olosuhteissa. ==Katso myös== *Aaltopahvi == Lähteet == == Aiheesta muualla == #Luokka:Kartonkilaadut # ca:Cartró ondulat cs:Vlnitá lepenka da:Pap de:Wellpappe en:Corrugated fiberboard es:Cartón ondulado nl:Golfkarton ja:段ボール no:Bølgepapp ru:Гофрокартон sv:Wellpapp tr:Oluklu mukavva zh:瓦通紙
Angelniemen kirkko

thumb|Angelniemen kirkko, sankarihaudat _Uskon kodin ja Isänmaan puolesta kaatuneille_ Angelniemen kirkko on rakennettu 1772 Kemiön saaren pohjoispäähän niemeen ja sijaitsee korkealla kalliolla meren äärellä. Kirkkoon mahtuu 250 henkeä. Kirkko rakennettiin turkulaisen rakennusmestarin Matti Åkerblomin johdolla. Se on pitkäkirkko, jossa on kirkkolaivan lisäksi sitä matalammat vastakkain olevat sakaristo ja asehuone. Kirkon länsitornissa on kolme kelloa, jotka ovat olleet käytössä vuosista 1738, 1824 ja 1844 alkaen. Alttaritaulu on Aleksandra Ståltin öljymaalaus vuodelta 1897 ja se kuvaa Kristuksen kirkastumista. Taulun yläpuolella on 1300-luvulta peräisin oleva krusifiksi. Saarnatuoli on vuodelta 1772. Sen sivujen ja porraskaiteiden katkokaaripeileihin on maalattu Jeesuksen, evankelistojen ja apostolien kuvia. J. A. Zachariassenin urut on rakennettu 1898 ja ne ovat mekaaniset ja kuusiääniset. Niiden lisäksi kirkossa on vuonna 2002 hankitut digitaaliurut, jotka kestävät merellisen ilmaston ja ovat soittokuntoiset säällä kuin säällä. Kirkkoa korjattiin perusteellisesti vuonna 1843: uusimalla vesikatto, korottamalla lattiaa ja rakentamalla portaat saarnastuoliin. Uusi korjaus toteutettiin arkkitehtien T. Soran ja G.H. Wahlroosin suunnitelmien mukaan vuonna 1935. Silloin mm. laitettiin alttariseinän ikkunoihin lahjoituksena saadut, kristillisiä vertauskuvia sisältävät lasimaalaukset. Angelniemi oli itsenäisenä seurakuntana ja kuntana vuodet 1916–1966, jonka jälkeen se palasi takaisin osaksi emäpitäjäänsä Halikkoa. Nykyisin kirkossa pidetään kesäisin jumalanpalveluksia kahdesti kuukaudessa ja talvikaudella lähinnä vain suurten kirkollisten juhlapyhien yhteydessä. Museovirasto määritteli vuonna 2009 Angelniemen kirkon ja sitä ympäröivän kulttuurimaiseman yhdeksi Suomen valtakunnallisesti merkittävistä rakennetuista kulttuuriympäristöistä. ==Lähteet== *Salon seudun kulttuuripalvelut ===Viitteet=== ==Aiheesta muualla== * Luokka:Angelniemi Luokka:Salon kirkkorakennukset Luokka:Suomen puiset pitkäkirkot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1700-luvulla rakennetut rakennukset ja rakennelmat
Brahe

Brahe on sukunimi, jolla voidaan viitata seuraaviin henkilöihin: * Tanskalainen Brahe-suku ** Sophie Brahe, (1556–1643), tanskalainen puutarhuri ja tähtitieteilijä ** Tyko Brahe (1546–1601), tanskalainen tähtitieteilijä *Brahe oli Ruotsin ritarihuoneeseen numerolla 1 merkattu kreivillinen aatelissukuAnrep, s. 284, jonka tunnettuja jäseniä olivat muun muassa: ** Per Brahe vanhempi (1520–1590), ruotsalainen kreivi ja drotsi *** Erik Brahe (1552–1614), kreivi *** Gustaf Brahe (1558–1615), kreivi *** Magnus Brahe (1564–1633), ruotsalainen valtaneuvos ja kreivi **** Ebba Brahe (1596–1674), ruotsalainen hovineiti ja Jakob De la Gardien puoliso ***Abraham Pietarinpoika Brahe (1569–1630), ruotsalainen valtaneuvos ja kreivi ****Pietari Brahe (nuorempi) (1602–1680), ruotsalainen valtaneuvos, kreivi ja drotsi *****Elsa Beata Persdotter Brahe (1629–1653), ruotsalainen kreivitär ja herttuatar, Pietari Brahen tytär ** Erik Brahe (1722–1756), kreivi *** Magnus Brahe (1790–1844), kreivi ja valtakunnanmarsalkka * M/S Brahe, suomalainen risteilyalus * S/S Pehr Brahe, vuonna 1916 upotettu suomalainen höyrylaiva * Brahea, Lieksan aikaisempi nimitys * Brahestad, Raahen ruotsinkielinen nimi * Brahelinna, matkailukeskus ja linnakartanon rauniot Ristiinassa ==Lähteet== * ===Viitteet===
Ašoka

Ašoka (tai Asoka) oli Maurya-valtakunnan hallitsija Intiassa vuodesta 268 eaa. vuoteen 232 eaa. Hän oli yksi Intian sen aikakauden mahtavimmista ruhtinaista. Useiden sotilaallisten valloitusretkien jälkeen Ašoka hallitsi pääosaa eteläisestä Aasiasta ja lisäksi nykyistä Afganistania ja Bengalia. Ašoka oli ensimmäisiä merkittäviä buddhalaisuuden kannattajia ja rakennutti muistomerkkejä Buddhan elämään liittyville paikoille. Yksi näistä muistomerkeistä on Ašokan pylväs Sarnathissa, nykyisessä Uttar Pradeshin osavaltiossa. Se on paikalla, jossa Buddha ensimmäistä kertaa saarnasi rauhaa ja vapautta maailmankaikkeuden neljään kolkkaan. Sen muistoksi Ašokan pylvään päässä oli neljään eri suuntaan karjuvia leijonia esittävä patsas. Tästä yhdestä hiekkakivestä veistetystä neljän leijonan ryhmästä tuli Intian kansallistunnus vuonna 1950.The National Emblem of India Holiday Spot Tarinan mukaan Ašoka oli nuorena hurja sotapäällikkö, mutta muutti elämänsä Kalingan sodan jälkeen. Kalingassa Ašoka oli itse todistamassa, miten noin satatuhatta sotilasta ja siviiliä sai surmansa verisessä taistelussa. Tämän jälkeen Ašoka pyrki välttämään sotaa ja väkivaltaa sekä edisti buddhalaisuuden leviämistä Intiassa. Saarnatessaan väkivallatonta vastarintaa Mahatma Gandhin seuraajat viittasivat usein Ašokan perintöön. Ašokan hallinnon aikana buddhalaisia opetuksia edistettiin paitsi Maurian alueilla myös ulkomailla. Ashoka lähetti buddhalaisia lähettiläitä ja lähetyssaarnaajia tekemään vierailuretkiä Aasian ja nykyisen Euroopan alueella nykypäivän Burmassa, Nepalissa, Kiinassa, Japanissa ja jopa Kreikassa. Asokan suurin tavoite oli murentaa kastien jäykät hierarkiat ja niiden suuri valta säädellä kaikkea ihmisten välistä toimintaa. Intian varhaisen historian tutkija Romila Thapatin mukaan Asoka oli todennäköisesti ensimmäinen intialainen hallitsija, joka arvosti maaseudun väestöä ja tunnusti sen tärkeyden valtion taloudelle. Häntä pidetään ihanteellisena esimerkkinä väkivallattomasta poliittisesta diplomatiasta. == Lähteet == == Aiheesta muualla == Luokka:Intialaiset hallitsijat Luokka:Seulonnan keskeiset artikkelit
Kari Wuhrer

Kari Samantha Wuhrer, (s. 28. huhtikuuta 1967 Brookfield, Connecticut) on yhdysvaltalainen näyttelijä ja laulaja. Hänet tunnetaan myös nimillä Kari Salin ja Kari Salin-Wuhrer. Wuhrerin ensimmäinen rooli oli vuonna 1986 ilmestyneessä draamaelokuvassa Fire with Fire. Huolimatta pitkästä urastaan Wuhrer ei ole päässyt vielä päärooliin yhdessäkään suuren budjetin elokuvassa. Elokuvaroolien ohessa hänet on nähty vierailevana tähtenä TV-sarjoissa Beverly Hills 90210, Nash Bridges ja CSI: Crime Scene Investigation. Tämän lisäksi Kari Wuhrer on näytellyt scifi-sarjassa Sliders (1997) ja liittoutuneiden (Allied) Tanya-hahmoa Command & Conquer: Red Alert 2 ja Command & Conquer: Yuri’s Revenge -tietokonepeleissä. == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1967 syntyneet Luokka:Elävät henkilöt
Vincenzo Capirola

Vincenzo Capirola (1474-1548) oli italialainen säveltäjä ja luutisti. Hän oli kotoisin Bresciasta, mutta työskenteli 1510-luvun lopulta Venetsiassa. Yksi Capirolan oppilaista, Vitale, kirjoitti ylös monia opettajansa luuttusävellyksiä. Luokka:Italialaiset säveltäjät Luokka:Italialaiset luutistit
Roscommonin kreivikunta

Roscommonin kreivikunta () on Irlannin tasavallan kreivikunta Connachtin historiallisessa provinssissa maan länsiosassa. Siellä on 64 436 asukasta (vuonna 2016) ja sen pinta-ala on 2 445,09 neliökilometriä. Kreivikunnan pääkaupunki on Roscommon. Athlonen kaupunki sijaitsee osaksi Roscommonissa, osaksi viereisessä Westmeathin kreivikunnassa. == Kylät ja kaupungit == * Arigna * Athleague * Athlone * Ballaghaderreen * Ballintober * Ballinlough * Bellanagare * Bellanamullia * Boyle * Ballyfarnon * Ballyforan * Ballyleague * Cloonfad * Castlerea * Castleplunket * Croghan * Cortober * Drum * Elphin * Frenchpark * Keadue * Knockvicar * Knockcroghery * Lecarrow * Loughglynn * Rahara * Roscommon * Roosky * Strokestown * Tarmonbarry * Tulsk == Lähteet == == Aiheesta muualla == *Kreivikunnan internetsivut Luokka:Irlannin kreivikunnat
Skyenterrieri

Skyenterrieri (, ) on matala, pitkänomainen koira, joka on kotoisin Skyen saarelta Skotlannin edustalta. == Ulkonäkö == Ulkonäöltään skye on lyhytjalkainen ja pitkäselkäinen, ja sillä on yleensä pystyt, pitkäkarvaiset korvat. Sen turkki on pitkäkarvainen, melko suora ja melko karkea. Turkin hoito on helppoa – skyelle riittää viikoittainen harjaus ja peseminenkin on näppärää karvapeitteen kaksikerroksisuuden (pehmeä aluskarva ja pitkä päällyskarva) ansiosta. Karvapeitteensä lämpöisyyden puolesta se sopii myös Suomen kylmiin sääoloihin. Skyenterrierin yleisimmät värit ovat musta, kermanvärinen ja harmaa, mutta muitakin sävyjä tavataan. thumb|right|Tavanomaisia pystykorvaisia skyenterrierejä, sekä harvinaisempi luppakorvainen == Luonne ja käyttäytyminen == Luonteeltaan skyenterrieriä kuvaillaan yleensä ystävälliseksi, lojaaliksi, älykkääksi, vahvatahtoiseksi ja rauhalliseksi. Se on oman perheensä koira, joka saattaa suhtautua vieraisiin kohteliaan varautuneesti. == Alkuperä ja nykytilanne == Skyenterrierin alkuperäisen tarkoituksen uskotaan olleen erilaiset luolatyöt mäyräkoiran tavoin, mutta nykyään skyenterrierit ovat pääosin seurakoiria. Skye on yksi maailman uhanalaisimmista koiraroduista. Koko maailmassa pentuja rekisteröidään vuosittain vain noin 300, Suomessa noin 20. Kokonaisuudessaan Suomessa on tällä hetkellä noin 250 skyenterrieriä. Kantojen vähäisyyden vuoksi skyejä tuodaan Suomeen paljon ulkomailta, mm. USA:sta, Britanniasta ja Keski-Euroopasta, mutta niitä myös viedään paljon ulkomaille suomalaisten skyenterrierien korkean arvostuksen ansiosta. == Käyttötarkoitus ja harrastukset == Skye sopii monenlaiseen harrastustoimintaan. Eniten näitä näyttäviä koiria tavataan näyttelykehissä, mutta skyeja löytyy myös agility- ja tokoharrastajien piireistä, sekä alkuperäisen tarkoituksensa mukaan metsästyspuolelta lähinnä jälkikoirana. == Terveys == Rakenteestaan huolimatta selkävaivat ovat suhteellisen harvinaisia skyeille, eikä rodun piiristä ole löydetty periytyviä sairauksia. Skyet ovat siis varsin terveitä koiria. == Lähteet == *Kennelliiton rotumääritelmä (pdf) *Suomen Skyenterrierikerho ry *The Skye Terrier Club of UK *Ulla Kokko: Koirien pikkujättiläinen. WSOY 2004. === Viitteet === Luokka:FCI 3 Terrierit Luokka:Terrierit Luokka:Skotlantilaiset koirarodut
Tor Aulin

Tor Aulin (10. syyskuuta 1866 Tukholma – 1. maaliskuuta 1914 Saltsjöbaden) oli ruotsalainen säveltäjä, kapellimestari ja viulisti. Hän opiskeli Tukholman kuninkaallisessa musiikkikorkeakoulussa vuosina 1877–1883 ja Berliinin konservatoriossa 1884–1886. Vuosina 1889–1892 hän toimi konserttimestarina Ruotsin kuninkaallisessa oopperassa. Myöhemmin hän johti sinfoniaorkestereita Tukholmassa ja Göteborgissa. Vuonna 1887 Tor Aulin perusti Aulin-kvartetin, joka hajosi vuonna 1912. Aulin sävelsi orkesteri- ja kamarimusiikkia, muun muassa viulusonaatin, kolme viulukonserttoa, orkesterisarjan, ja monta pientä kappaletta viululle. Säveltäjä Valborg Aulin oli Torin sisko.Musikaliskakonstforeningen.se == Lähteet == == Aiheesta muualla == * Nuotteja International Music Score Library Projectissa Luokka:Ruotsalaiset säveltäjät Luokka:Ruotsalaiset kapellimestarit Luokka:Ruotsalaiset viulistit Luokka:Romantiikan säveltäjät Luokka:Vuonna 1866 syntyneet Luokka:Vuonna 1914 kuolleet
Pitäjänmäen tornitalo

Pitäjänmäen tornitalo eli Pitäjänmäki Tower (alun perin SysOpen Tower, vuodesta 2005 vuoteen 2008 SysOpen Digia Tower, sen jälkeen vuoteen 2010 Digia Tower) on Helsingin Pitäjänmäellä sijaitseva tornitalo. Vuonna 2001 valmistuneen rakennuksen on suunnitellut arkkitehti Mauri Tommila. Rakennus on Helsingin seitsemänneksi korkein: se on 70 metriä korkea, ja siinä on 17 kerrosta. Kaikki kerrosten välinen liikenne tapahtuu hisseillä ja portaat ovat vain hätäpoistumisteinä. Rakennuksen kokonaisala on 9 300 m² ja kokonaistilavuus 33 450 m³. Rakennuksessa sijaitsi vuoteen 2010 asti Digian pääkonttori. ==Aiheesta muualla== * Emporis – Digia Tower Luokka:Helsingin liikerakennukset Luokka:Helsingin toimistorakennukset Luokka:Pitäjänmäki Luokka:Helsingin tornitalot
Kushtrim Rama

Kushtrim Rama (s. 10. toukokuuta 1987 Skënderaj, Jugoslavia) on suomalainen entinen jalkapalloilija, joka on edustanut muun muassa Turun Palloseuraa. Hän pelasi ainoan Veikkausliigan ottelunsa kaudella 2005 HJK:ta vastaan. Saman vuoden joulukuussa Rama harjoitteli englantilaisten Stoke Cityn ja Wrexhamin kanssa. TPS ja Rama purkivat sopimuksensa yhteisymmärryksessä maaliskuussa 2006, jonka jälkeen hän pelasi Kakkosta VG-62:ssa ja Turun Tovereissa. Kosovolaistaustainen Rama on pelannut myös futsalia turkulaisessa KF Kosovassa. Jalkapallouransa jälkeen hän on toiminut ravintoloitsijana Turussa ja Porissa. == Tilastot == Kausi Seura Sarja O M 2005 TPS Veikkausliiga 1 0 2006 VG-62 Kakkonen 18 4 2010 TuTo Kakkonen 20 1 Yhteensä 39 5 == Lähteet == Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt Luokka:Suomen kosovolaiset
Sligon kreivikunta

Sligon kreivikunta (, ) on Irlannin tasavallan kreivikunta Connachtin historiallisessa provinssissa maan länsiosassa. Siellä on 65 357 asukasta (vuonna 2016) ja sen pinta-ala on 1 791,19 neliökilometriä. Kreivikunnan pääkaupunki ja suurin kaupunki on Sligo, jolta se on saanut nimensä. == Kylät ja kaupungit == * Achonry * Aclare * Ballaghnatrillick * Ballinafad * Ballintogher * Ballymote * Ballysadare * Beltra * Bunninadden * Carney * Castlebaldwin * Cliffony * Cloonacool * Collooney * Coolaney * Culfadda * Dromore West * Drumcliffe * Easky * Enniscrone * Geevagh * Grange * Gorteen * Kilglass * Keash * Monasteraden * Mullaghmore * Riverstown * Rosses Point * Skreen * Sligo * Strandhill * Toorlestraun * Tubbercurry == Lähteet == == Aiheesta muualla == *Kreivikunnan internetsivut luokka:Irlannin kreivikunnat
Graham Chapman

Graham Chapman (8. tammikuuta 1941 Leicester, Englanti – 4. lokakuuta 1989 Maidstone, Englanti) oli brittiläinen koomikko ja käsikirjoittaja, joka tuli tunnetuksi Monty Python -ryhmän jäsenenä ja pääosien esittäjänä ryhmän elokuvissa Monty Pythonin hullu maailma (1974) ja Brianin elämä (1979). Chapman esiintyi myös Iron Maidenin ”Can I Play with Madness” -musiikkivideolla. Chapman oli koulutukseltaan lääkäri, mutta ei harjoittanut ammattia käytännössä koskaan. Hän tapasi opiskeluaikanaan Cambridgen yliopistossa John Cleesen, jonka kanssa hän alkoi kirjoittaa sketsejä muun muassa Monty Pythonia varten. Ryhmän jäsenet ovat kertoneet sketsien korkealentoisimpien juonenkäänteiden olleen Chapmanin erikoisalaa. 1970-luvun puolivälissä Chapman kertoi julkisesti homoseksuaalisuudestaan ja osallistui sittemmin aktiivisesti seksuaalisen tasavertaisuusliikkeen toimintaan. Hänen elämänkumppaninsa vuodesta 1966 oli David Sherlock, jonka kanssa hän vuonna 1971 adoptoi kotoaan karanneen liverpoolilaispojan John Tomiczekin. Aikuisiällä Tomiczek hoiti Chapmanin liikeasioita, kunnes kuoli vuonna 1992. Chapman kuoli kurkku- ja selkäydinsyövän komplikaatioihin 4\. lokakuuta 1989, päivää ennen Monty Pythonin lentävän sirkuksen ensilähetyksen 20-vuotisjuhlaa. Chapman kirjoitti vuonna 1980 omaelämäkerran A Liar’s Autobiography, josta Terry Jonesin poika Bill ohjasi vuonna 2012 Monty Python -tyylisen animaatioelokuvan, ääninäyttelijöinä ryhmän jäsenet. == Lähteet == Luokka:Englantilaiset näyttelijät Luokka:Brittiläiset koomikot Luokka:Monty Python -ryhmän jäsenet Luokka:Vuonna 1941 syntyneet Luokka:Vuonna 1989 kuolleet
Hugo Miranda

Hugo Javier Miranda Rivas (s. 8. elokuuta 1980 Asunción, Paraguay) on entinen paraguaylainen jalkapalloilija. Hän oli pelipaikaltaan keskuspuolustaja. Miranda edusti suomalaista Myllykosken Palloa vuosina 2005–2008. Hän pelasi neljän kauden aikana Veikkausliigassa 88 ottelua, teki kuusi maalia ja voitti Suomen mestaruuden kaudella 2005. Kauden 2008 jälkeen hän palasi kotimaahansa, jossa hän on aikaisemmin pelannut muun muassa kolmen kauden ajan Sport Colombiassa. Miranda palasi jälleen Veikkausliigaan kaudeksi 2010 FC Lahden riveihin ja kaudeksi 2013 FF Jaroon. ==Lähteet== Luokka:Paraguaylaiset jalkapalloilijat Luokka:Jalkapallon Suomen mestarit Luokka:Vuonna 1980 syntyneet Luokka:Elävät henkilöt
Iris Murdoch

Jean Iris Murdoch (15. heinäkuuta 1919 – 8. helmikuuta 1999) oli irlantilaissyntyinen Englannissa työskennellyt kirjailija ja filosofi. Murdochin romaaneissa voimakas henkilökuvaus ja monimutkaiset juonikuviot yhdistyvät eettiseen tai seksuaaliseen tematiikkaan. Murdoch opiskeli filosofiaa Oxfordin yliopistossa. Hän kirjoitti yli 25 romaania, kirjallisuusesseitä ja näytelmiä. Vuonna 1978 Murdochille myönnettiin arvostettu Booker-kirjallisuuspalkinto teoksesta The Sea, the Sea. Sen suomennos ilmestyi vuonna 1981 nimellä Meri, meri. Murdoch julkaisi 26 romaania 40 vuoden aikana. Hän joutui lopettamaan kirjoittamisen vuonna 1995 sairastuttuaan Alzheimerin tautiin. Richard Eyren elokuva Iris (2001) kertoo Murdochin elämästä, etenkin hänen viimeisistä vuosistaan. Sen nimiosissa ovat Kate Winslet ja Judi Dench.Dench to play Iris Murdoch in Eyre film of novelist's last years Guardian ==Suomennettuja teoksia== * Hiekkalinna (The Sandcastle 1957, suom. Mikko Kilpi, 1965) * Kello (The Bell 1958, suom. Mikko Kilpi, 1961) * Epävirallinen ruusu (An Unofficial Rose 1962, suom. Eila Pennanen, 1963) * Yksisarvinen (The Unicorn 1963, suom. Eila Pennanen, 1964) * Italialaistyttö (The Italian Girl 1964, suom. Eila Pennanen, 1966) * Enkelten aika (The Time of Angels 1966, suom. Eila Pennanen, 1969) * Meri, meri (The Sea, the Sea 1978, suom. Paavo Lehtonen 1981) * Nunnia ja sotilaita (Nuns and Soldiers 1980, suom. Eva Siikarla 1983) * Hyvä oppilas (The Good Apprentice 1985, suom. Raija Mattila 1987) == Lähteet == == Aiheesta muualla == * Kaalikoski, Katri: Iris Murdoch: moraalirealisti ennen muita. niin & näin 1/1996, 18–21. Luokka:Irlantilaiset filosofit Luokka:Irlantilaiset kirjailijat Luokka:Booker-palkinnon saajat Luokka:Vuonna 1919 syntyneet Luokka:Vuonna 1999 kuolleet
Matti Aura (kokoomus)

Matti Ilmari Aura () oli suomalainen varatuomari, talouselämän vaikuttaja ja poliitikko. Ennen poliittista uraansa Matti Aura toimi muun muassa Keskuskauppakamarin toimitusjohtajana vuosina 1986–1997. Hänen poliittinen uransa koostui vajaan kahden vuoden kaudesta liikenneministerinä Lipposen ensimmäisessä hallituksessa. Aura erosi tehtävästä Soneran osakekauppoihin liittyvän kohun seurauksena vuonna 1999. Aura oli kolmannen polven ministeri, sillä hänen isänsä Teuvo Aura oli kahden virkamieshallituksen pääministeri ja hänen isoisänsä Jalo Aura oli niin ikään toiminut ministerinä useammassa hallituksessa. Puoluetaustaltaan Matti Aura oli kokoomuslainen. Ennen kuolemaansa hän toimi Suomen Satamaliiton toimitusjohtajana. == Lähteet == == Aiheesta muualla == * Matti Auran muistokirjoitus Helsingin Sanomissa * * Luokka:Kansanedustajat Luokka:Suomen liikenneministerit Luokka:Kansallisen Kokoomuksen poliitikot Luokka:Uudenmaan vaalipiiri Luokka:Suomalaiset juristit Luokka:Suomalaiset elinkeinoelämän vaikuttajat Luokka:Vuonna 1943 syntyneet Luokka:Vuonna 2011 kuolleet
Elegance in Black

Elegance in Black on metalliyhtye Diablon esikoisalbumi, joka julkaistiin 6. marraskuuta 2000. == Kappaleet == # # # # # # # # # # == Kokoonpano == ;Yhtye * Rainer Nygård – laulu, kitara * Marko Utriainen – kitara * Aadolf Virtanen – basso * Timo Kemppainen – rummut ;Tuotanto * Samu Oittinen – äänittäjä * Mikko Karmila – miksaaja (Finnvox) * Miikka Tikka – kansikuva == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Vuoden 2000 esikoisalbumit Luokka:Diablon albumit
Ptolemaioksen lause

Ptolemaioksen lauseet ovat geometriassa nelikulmioihin liittyviä tuloksia. Kuuluisimpia Klaudios Ptolemaioksen nimiin kirjattuja tuloksia ovat syklisiin nelikulmioihin liittyvä yhtälö ja yleisiin nelikulmioihin liittyvä epäyhtälö. Näiden avulla hän muun muassa johti eräitä trigonometrian summakaavoja. == Ptolemaioksen lause == Ptolemaios todisti konveksille sykliselle nelikulmiolle seuraavan lauseen (kuvan merkinnöillä): :AB \cdot CD + BC \cdot AD = AC \cdot BD, eli vastaisten sivujen tulojen summa on sama kuin lävistäjien tulo (todistus ). === Pythagoraan lause === Jos nelikulmio on (syklinen) suorakulmio, ovat vastaiset sivut yhtäpitkät. Nimeämällä kärjen A mukaan AB = CD ja AC = BD ja toteamalla lävistäjien olevan yhtäpitkät AD = BC, saadaan :AB \cdot AB + AD \cdot AD = AC \cdot AC eli :AB^2 + AD^2 = AC^2. Tämä on Pythagoraan lause suorakulmaiselle kolmiolle, jota mainitut sivut merkitsevät. == Ptolemaioksen toinen lause == Ptolemaios huomasi toisenkin ominaisuuden. Syklisen nelikulmion lävistäjät ovat verrannollisia lävistäjän päätepisteistä lähtevien sivujen tulojen summaan. Esimerkiksi lävistäjän AC päätepisteestä A lähtee sivut AB ja AD ja päätepisteestä C lähtee sivut CB ja CD. Verrannollisuus on esitettävissä :AC \sim AB \cdot AD + CB \cdot CD. Lävistäjien suhde on siten (todistus ) :\frac{AC}{BD}=\frac{AB\cdot AD+CB\cdot CD}{BA\cdot BC+DA\cdot DC}. == Ptolemaioksen epäyhtälö == Ensimmäisen lauseen mukaan nelikulmion ABCD sivujen ja lävistäjien pituuksille voidaan esittää :AB\cdot CD+BC\cdot AD\geq AC\cdot BD. Epäyhtälö on voimassa kaikille nelikulmioille, mutta yhtäsuuruus on voimassa vain syklisille nelikulmioille. === Ptolemaioksen epäyhtälön todistus === Tarkastellaan nelikulmiota ABCD. Konstruoidaan nyt piste E siten, että kolmiot ACD ja AEB ovat yhdenmuotoiset(\angle ABE=\angle CDA ja \angle BEA=\angle CAD). Tällöin \frac{AE}{AC}=\frac{AB}{AD}=\frac{BE}{DC}, joten BE=\frac{AB\cdot DC}{AD}. Koska myös \angle EAC=\angle BAD, on \frac{AD}{AC}=\frac{AB}{AE}, sillä kolmiot EAC ja BAD ovat yhteneviä. Siten EC=\frac{AC\cdot DB}{AD}. Siten ABCD on jännenelikulmio, joten \angle ABE+\angle CBA=\angle ADC+\angle CBA=180^\circ. Siten pisteet C, B ja E ovat samalla suoralla, joten EC=EB+BC. Nyt saadaan siis \frac{AC\cdot DB}{AD}=\frac{AB\cdot DC}{AD}+BC. Kertomalla yhtälö puolittain AD:llä saadaan AC\cdot DB=AB\cdot DC+BC\cdot AD. Oletetaan sitten, että ABCD ei ole jännenelikulmio. Tällöin \angle ABE+\angle CBA=\angle ADC+\angle CBA eq 180^\circ, joten pisteet E, B ja C muodostavat kolmion. Siten kolmioepäyhtälön nojalla on voimassa EC. Edelleen saadaan aiemmin johdetusta identiteetistä \frac{AC\cdot DB}{AD}<\frac{AB\cdot DC}{AD}+BC. Siis AC\cdot DB Nämä yhdessä antavat Ptolemaioksen ensimmäisen lauseen: AC\cdot DB\leq AB\cdot DC+BC\cdot AD, missä yhtäsuuruus esiintyy vain jos ABCD on jännenelikulmio. == Lähteet == Luokka:Geometria Luokka:Epäyhtälöt
Giovanni Ribisi

Antonino Giovanni Ribisi (s. 17. joulukuuta 1974 Los Angeles) on yhdysvaltalainen näyttelijä ja tuottaja. Ribisi aloitti näyttelijänuransa televisiossa. Hän teki vierailuja useisiin televisiosarjoihin muun muassa Salaisiin kansioihin, Pulmuset-sarjaan ja Frendeihin, missä Ribisi esitti Phoeben veljeä Frankia. Elokuvarooleja Ribisi sai 1990-luvun puolivälistä lähtien. Giovanni Ribisillä on yksi lapsi ensimmäisestä avioliitostaan näyttelijä Mariah O'Brienin kanssa. Ribisi on skientologi. == Valikoitu filmografia == * Esikaupungin jengi (SubUrbia, 1996) * That Thing You Do! (1996) * Lost Highway (1997) * Pelastakaa sotamies Ryan (Saving Private Ryan, 1998) * Virgin Suicides (1999) * The Gift – Enne (The Gift, 2000) * Boiler Room (2000) * Puhallettu 60 sekunnissa (Gone in Sixty Seconds, 2000) * Heaven (2002) * Masked and Anonymous (2003) * Lost in Translation (2003) * I Love Your Work (2003) * Basic (2003) * Sky Captain and the World of Tomorrow (2004) * Love’s Brother (2004) * Flight of the Phoenix – Aavikkolento (Flight of the Phoenix, 2004) * Perfect Stranger – vaara verkossa (Perfect Stranger, 2007) * Avatar (2009) * The Rum Diary (2011) * Salakuljettaja (Contraband, 2012) * Columbus Circle (2012) * Ted (2012) * Gangsterisota (Gangster Squad, 2013) * Selma (2014) * Ted 2 (2015) * Avatar: The Way of Water (2022) * Avatar: Fire and Ash (2025) * Avatar 4 (2029) == Yksityiselämä == Ribisillä on kaksossisar Marissa Ribisi, joka myös on näyttelijä. Marissa Ribisi oli naimisissa popmuusikko Beckin kanssa. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Skientologit Luokka:Vuonna 1974 syntyneet Luokka:Elävät henkilöt Luokka:Yhdysvaltalaiset lapsinäyttelijät
Pierre Bismuth

Pierre Bismuth (s. 1963 Neuilly-sur-Seine, Ranska Elämäkerta , Ateliers de Rennes, 2010.) on ranskalainen taiteilija, joka oli mukana käsikirjoittamassa elokuvaa Tahraton mieli. Bismuth voitti yhdessä Charlie Kaufmanin ja Michel Gondryn kanssa Tahrattomasta mielestä parhaan alkuperäiskäsikirjoituksen Oscar-palkinnon. Bismuth ja Gondry kirjoittivat tarinan, jonka pohjalta Kaufman loi nerokkaan käsikirjoituksensa. Bismouth on käsitellyt muistia ja ihmismielen erikoisuuksia myös taiteessaan. Pierre Bismuth työskenteli Michel Gondryn kanssa ensimmäisen kerran 1990-luvulla kun he tekivät yhdessä ranskalaista musiikkivideota. Vuonna 2005 Bismuth ja Gondry tekivät videoinstallaation The All Seeing Eye, joka on teemoiltaan lähellä Tahratonta mieltä. Bismouth on valmistunut pariisilaisesta École nationale supérieure des arts décoratifs -taidekoulusta, nykyisin hän asuu ja työskentelee Lontoossa ja Brysselissä. == Kirjallisuutta == * Pierre Bismuth, Aaron Schuster ja Alexander Alberro: Pierre Bismuth (Art Gallery of York University 2006, ISBN 0-921972-42-3) * Raimar Stange, Thierry Davila ja Michael Newman: Pierre Bismuth (Flammarian 2006, ISBN 2-08-030514-X) == Lähteet == == Aiheesta muualla == * Pierre-Bismuth Artfacts.Netissä * Bismothin mietteitä Oscar- gaalasta taidelehti Friezessä * Kuvaus All Seeing Eye -videoinstallaatiosta * Luokka:Ranskalaiset taiteilijat Luokka:Oscar-palkinnon saajat Luokka:Vuonna 1963 syntyneet Luokka:Elävät henkilöt